Ferdinand Hodler

Pitor.
Ferdinand Hodler a l'era nassù a Berna ai 14 ëd mars dël 1853 e a l'é mòrt a Gëneva ai 19 ëd magg dël 1918.

Ferdinand Hodler a l'é stàit un dj'arpresentant pì amportant dël simbolism.
Sò quàder manifest, La neuit (1889-1890), butà an esposission a Paris dël 1891, a l'era stàit antërdì da la sità ëd Gëneva përchè giudicà dësconvenient.
Hodler a l'ha avù 'd travaj da vàire ordinassion pùbliche, për le quaj a l'ha butà an sena dj'episòdi fondator ëd la stòria dla Svìssera.
Antratant, a l'era tacasse ai paisage, an esaltandje e stilisandje: soe composission a son resùe da l'órdin e da la simetrìa.
A l'é stàit ëdcò un ritratista d'inovassion e a l'ha arpresentà vàire dij sò amis, colessionista o scritor.
A l'é ëdcò autor d'autoritrat che a l'han compagnà soa vita 'me na forma d'antrospession sensa concession.

La serie ëd Valentine
Un dij cò ëd soa euvra a l'é la serie ëd Valentine: anviron dosent dissègn e piture ch'a testimònio, con na brutalità bolversanta, l'avansà inesoràbila ëd soa morosa Valentine Godé-Darel, malavia ëd càncher, vers la mòrt.

Euvre prinsipaj
La neuit (1889-1890). A l'é la pitura che, butà an esposission dël 1891, a l'ha falo armarché tanme un grand artista, con l'amirassion ëd Puvis e ëd Rodin.
L'amor (1904-1908)
Valentine su sò lét ëd mòrt (euli su tèila, 65x81 centim, 1915; goernà al Kunstmuseum ëd Basiléa).

Hodler, Ferdinand